Η **Αμάντα Αν Μίλινγκ** (*Amanda Anne Milling*, γεννημένη στις 12 Μαρτίου 1975) είναι μία Βρετανίδα πολιτικός, η οποία από τον Φεβρουάριο του 2020 υπηρετεί ως Υπουργός άνευ Χαρτοφυλακίου του Ηνωμένου Βασιλείου και, μαζί με τον Μπεν Έλιοτ, προεδρεύει του Συντηρητικού Κόμματος. Αποτελεί Μέλος του Κοινοβουλίου από τις γενικές εκλογές του 2015, εκπροσωπώντας το Κάνοκ Τσέις. Προηγουμένως απασχολούνταν στο πεδίο της έρευνας της αγοράς.

Βιογραφικά στοιχεία
-------------------

Η Μίλινγκ γεννήθηκε στις 12 Μαρτίου 1975 στο Μπάρτον απόν Τρεντ του Στάφορντσαϊρ της Αγγλίας. Εκπαιδεύτηκε στο ιδιωτικό σχολείο Μόρτον Χολ και σπούδασε οικονομικά και στατιστική στο Πανεπιστημιακό Κολέγιο του Λονδίνου, αποφοιτώντας το 1997. Όσο ήταν ακόμη φοιτήτρια, η Μίλινγκ έγινε μέλος του Συντηρητικού Κόμματος. Μετά τις σπουδές ξεκίνησε να εργάζεται για την ερευνητική εταιρεία *SW1 Research*. Το 1999 εντάχθηκε στην εταιρεία *Quaestor*, όπου εξελίχθηκε σε διευθύντρια. Στη συνέχεια, μεταξύ 2010 και 2014, εργάστηκε ως επικεφαλής πελατών για την *Optimisa Research*.

Πολιτική καριέρα
----------------

Η Αμάντα Μίλινγκ εξελέγη το 2009 δημοτική σύμβουλος για το Χέλμσορ του Ρόσεντεϊλ. Παραιτήθηκε από την έδρα της το 2014, μετά την επιλογή της ως υποψήφια των Συντηρητικών για την εκλογική ενότητα Κάνοκ Τσέις του Στάφορντσαϊρ. Ο τότε Συντηρητικός βουλευτής Έινταν Μπάρλεϊ είχε προηγουμένως ανακοινώσει ότι δεν θα συμμετείχε στις επερχόμενες εκλογές.

Στις γενικές εκλογές του 2015, εξελέγη βουλευτής με 20.811 ψήφους (44,2%). Το επόμενο έτος, όμως, βρέθηκε ανάμεσα στους βουλευτές για τους οποίους πραγματοποιήθηκε έρευνα από την Εκλογική Επιτροπή και την αστυνομία για φερόμενη παράβαση των κανονισμών περί εκλογικών δαπανών. Η Επιτροπή επέβαλε πρόστιμο 70.000 στερλινών στο Συντηρητικό Κόμμα, τον Μάρτιο του 2017, για σημαντικές παραλείψεις στην αναφορά των δαπανών για την προεκλογική εκστρατεία. Αφού ολοκλήρωσε την έρευνά της, η αστυνομία παρέπεμψε το ζήτημα στην Εισαγγελική Υπηρεσία του Στέμματος, η οποία κατέληξε στο συμπέρασμα ότι, αν και υπήρχαν στοιχεία ανακρίβειας στην αναφορά των δαπανών, δεν θα προβεί σε περαιτέρω ενέργειες καθώς δεν ήταν σαφές εάν υποψήφιοι ή άλλοι παράγοντες ενήργησαν ενσυνείδητα.

Ως μέλος του κοινοβουλίου την περίοδο 2015–2017, η Αμάντα Μίλινγκ εντάχθηκε στην Επιτροπή Επιχειρήσεων, Ενέργειας και Βιομηχανικής Στρατηγικής, καθώς και στην Υποεπιτροπή Εκπαίδευσης, Δεξιοτήτων και Οικονομίας. Οι κοινοβουλευτικές έρευνες, στις οποίες συμμετείχε, περιλαμβάνουν την κατάρρευση της εταιρείας *British Home Stores* και τις πρακτικές εργασίας στα καταστήματα *Sports Direct*. Υπηρέτησε επίσης σε Επιτροπές νομοσχεδίων, συμπεριλαμβανομένου του νομοσχεδίου Μεταρρύθμισης Πρόνοιας και Εργασίας και του νομοσχέδιο Αστυνόμευσης και Εγκλήματος.

Η Μίλινγκ υποστήριξε την παραμονή του Ηνωμένου Βασιλείου εντός της Ευρωπαϊκής Ένωσης, στο δημοψήφισμα του 2016. Μετά το δημοψήφισμα, βοήθησε στην οργάνωση της εκστρατείας του Μπόρις Τζόνσον για την ανάληψη της ηγεσίας του Συντηρητικού Κόμματος. Στις γενικές εκλογές του 2017 επανεξελέγη με 26.318 ψήφους (55%). Μετά τον ανασχηματισμό του Ιανουαρίου του 2018, η Αμάντα Μίλινγκ έγινε βοηθός του κυβερνητικού Γουίπ. Στις αρχές του 2019 ψήφισε υπέρ της συμφωνίας της πρωθυπουργού Τερέζα Μέι σχετικά με την αποχώρηση του Ηνωμένου Βασιλείου από την Ευρωπαϊκή Ένωση.

Μετά την εκλογή του Τζόνσον στην πρωθυπουργία, τον Ιούλιο του 2019, διορίστηκε ως Αναπληρώτρια Προϊσταμένη Γουίπ της Βουλής των Κοινοτήτων και Θησαυροφύλακας του Οικοκυριού. Η Αμάντα Μίλινγκ ψήφισε υπέρ της συμφωνίας αποχώρησης του Ηνωμένου Βασιλείου από την Ευρωπαϊκή Ένωση, τον Οκτώβριο του 2019. Στις γενικές εκλογές του 2019 επανεξελέγη με 31.636 ψήφους (68,3%). Στο πλαίσιο του ανασχηματισμού του υπουργικού συμβουλίου του 2020, η Μίλινγκ προήχθη σε Πρόεδρο του Συντηρητικού Κόμματος και Υπουργό άνευ Χαρτοφυλακίου.

Παραπομπές
----------

1. ↑  «Members Sworn». parliament.uk. 17 Δεκεμβρίου 2019. Ανακτήθηκε στις 14 Φεβρουαρίου 2020.
2. 1 2  Dale, Iain· Smith, Jacqui (14 Νοεμβρίου 2019). *The Honourable Ladies: Volume II: Profiles of Women MPs 1997–2019*. Biteback Publishing. σελ. 664. ISBN 978-1-78590-447-9.
3. ↑  «Moreton Hall». *Tatler*.. Ανακτήθηκε στις 2020-02-14.
4. 1 2 3  Carr, Tim (18 Μαΐου 2015). *The Politicos Guide to the New House of Commons 2015: Profiles of the New MPs and Analysis of the 2015 General Election Results*. Biteback Publishing. σελ. 335. ISBN 978-1-84954-924-0.
5. ↑  Dan O'Donoghue (2014-09-01). «By-election due to be held after councillor steps down». *Rossendale Free Press*. Αρχειοθετήθηκε από το πρωτότυπο στις 2018-03-05.. Ανακτήθηκε στις 2018-03-04.
6. ↑  Watt, Nicholas; Willsher, Kim (2014-01-22). «Tory MP Aidan Burley ruled 'stupid' but not antisemitic for Nazi stag party». *The Guardian*.. Ανακτήθηκε στις 2020-02-14.
7. ↑  «Nazi stag-do Tory MP Aidan Burley to step down». *BBC News*. 5 Φεβρουαρίου 2014. Ανακτήθηκε στις 14 Φεβρουαρίου 2020.
8. 1 2 3  «Cannock Chase». *BBC News*. Αρχειοθετήθηκε από το πρωτότυπο στις 14 Φεβρουαρίου 2020. Ανακτήθηκε στις 14 Φεβρουαρίου 2020.
9. ↑  «Election Expenses Exposed». Channel 4 News. 2016-06-23. Αρχειοθετήθηκε από το πρωτότυπο στις 2018-05-01.. Ανακτήθηκε στις 2018-07-27.
10. ↑  Elgot, Jessica; Mason, Rowena (2017-03-16). «Conservatives fined record £70,000 for campaign spending failures». *The Guardian*.. Ανακτήθηκε στις 2020-02-14.
11. ↑  «No charges over 2015 Conservative battle bus cases». *BBC News*. Αρχειοθετήθηκε από το πρωτότυπο στις 28 Ιουνίου 2018. Ανακτήθηκε στις 27 Ιουλίου 2018.
12. ↑  Sparrow, Andrew (2017-05-10). «Corbyn says he is 'surprised' by CPS decision not to prosecute over Tory election expenses – as it happened». *The Guardian*.. Ανακτήθηκε στις 2020-02-14.
13. ↑  «Parliamentary career for Amanda Milling». parliament.uk. Ανακτήθηκε στις 14 Φεβρουαρίου 2020.
14. ↑  «BHS Inquiry Committee – membership». parliament.uk. Αρχειοθετήθηκε από το πρωτότυπο στις 22 Αυγούστου 2016. Ανακτήθηκε στις 30 Αυγούστου 2016.
15. ↑  «House of Commons – Employment practices at Sports Direct – Business, Innovation and Skills Committee». parliament.uk. Αρχειοθετήθηκε από το πρωτότυπο στις 17 Σεπτεμβρίου 2016. Ανακτήθηκε στις 30 Αυγούστου 2016.
16. ↑  «House of Commons Public Bill Committee on the Welfare Reform and Work Bill 2015–16 — UK Parliament». parliament.uk. Αρχειοθετήθηκε από το πρωτότυπο στις 17 Σεπτεμβρίου 2016. Ανακτήθηκε στις 30 Αυγούστου 2016.
17. ↑  «House of Commons Public Bill Committee : Policing and Crime Bill». parliament.uk. 15 Μαρτίου 2016. Αρχειοθετήθηκε από το πρωτότυπο στις 17 Σεπτεμβρίου 2016. Ανακτήθηκε στις 30 Αυγούστου 2016.
18. ↑  «EU vote: Where the cabinet and other MPs stand». *BBC News*. 22 Ιουνίου 2016. Ανακτήθηκε στις 14 Φεβρουαρίου 2020.
19. ↑  Murphy, Joe; Watts, Joseph (2016-06-29). «Tory leadership election: Boris Johnson's transformation into a Prime Minister in waiting». *London Evening Standard*.. Ανακτήθηκε στις 2020-02-14.
20. ↑  correspondent, Peter Walker Political (2018-01-09). «Theresa May's junior ministerial reshuffle: who's in and who's out». *The Guardian*. ISSN 0261-3077. Αρχειοθετήθηκε από το πρωτότυπο στις 2018-01-16.. Ανακτήθηκε στις 2018-01-09.
21. ↑  «How MPs voted on May's withdrawal deal defeat». *Financial Times*. 2019-03-29. Αρχειοθετήθηκε από το πρωτότυπο στις 2019-09-02. .
22. ↑  «Amanda Milling MP – gov.uk». www.gov.uk. Αρχειοθετήθηκε από το πρωτότυπο στις 28 Ιουλίου 2019. Ανακτήθηκε στις 27 Ιουλίου 2019.
23. ↑  «Brexit deal: How did my MP vote on the Withdrawal Agreement Bill?». *BBC News*. 22 Οκτωβρίου 2019. Ανακτήθηκε στις 14 Φεβρουαρίου 2020.
24. ↑  Proctor, Kate; Walker, Peter (2020-02-13). «Boris Johnson's reshuffle: who's in, who's out, at a glance». *The Guardian*.. Ανακτήθηκε στις 2020-02-14.